**Ministru kabineta noteikumu “Grozījumi Ministru kabineta 2007. gada
6. novembra noteikumos Nr. 744 “Noteikumi par koku un apaļo kokmateriālu uzskaiti”” projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Nav attiecināms. |
| **I. Tiesību akta projekta izstrādes nepieciešamība** |
| 1. | Pamatojums | Likuma "Par koku un apaļo kokmateriālu uzskaiti darījumos" 5.panta otrā daļa, 6.panta trešā daļa un 10.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projektā ar tehnisku grozījumu precizētas atsauces uz aktuālajiem standartiem. Pašlaik Latvijas nacionālais standarts LVS 82:2003 “Apaļo kokmateriālu uzmērīšana” ir aizstāts ar Latvijas nacionālo standartu LVS 82:2020 “Apaļo kokmateriālu uzmērīšana”, ko izstrādājusi Latvijas kokmateriālu pircēju un pārdevēju biedrības Vienotās konsultatīvās padomes darba grupa “Latvijas nacionālā standarta LVS 82:2003 aktualizācija”. Standartā noteikti apaļo kokmateriālu uzmērīšanas un tilpuma noteikšanas paņēmieni, tostarp individuālā un grupveida uzmērīšanas metode. Standarts lietojams skujkoku un lapu koku apaļajiem kokmateriāliem, arī malkai. Standarts izstrādāts un apstiprināts standartizācijas tehniskajā komitejā LVS STK 38 “Kokmateriāli”. Attiecīgais Latvijas valsts jaunais standarts stājies spēkā 2020. gada 14. maijā. Latvijas nacionālais standarts LVS 82:2020 publicēts Latvijas Nacionālās standartizācijas institūcijas “Latvijas standarts” (LVS) tīmekļvietnē lvs.lv. Vienotā konsultatīvā padome ir vienojusies par pārejas periodu līdz 2020. gada 31. decembrim, lai iesaistītās puses varētu pārakreditēties un pielāgot savas procedūras atbilstoši jaunajam standartam. Ar noteikumu projektu precizēta arī atsauce uz aktuālo standartu testēšanas un kalibrēšanas laboratoriju jomā. Latvijas nacionālais standarts LVS EN ISO/IEC 17025:2005 "Testēšanas un kalibrēšanas laboratoriju kompetences vispārīgās prasības" ir aizstāts ar Latvijas nacionālo standartu LVS EN ISO/IEC 17025:2017 "Testēšanas un kalibrēšanas laboratoriju kompetences vispārīgās prasības". Starptautiskais standarts ISO/IEC 17025:2017 “Testēšanas un kalibrēšanas laboratoriju kompetences vispārējās prasības” stājās spēkā 2017. gada 1. decembrī. Nacionālā standarta statusā tas adaptēts 2017. gada 21. decembrī. Standartam ISO/IEC 17025:2017 ir jauna struktūra, kas saskaņota ar citiem ISO 17000 sērijas standartiem. Būtiskākās izmaiņas standartā: uz risku pārvaldību balstīta pieeja, uzsvars uz neietekmējamību un konfidencialitāti, stingrāka pieeja informācijas tehnoloģiju izmantošanā, aktualizēta terminoloģija, lēmumu pieņemšanas nosacījumi, neatkarība sūdzību izskatīšanā, neatbilstoša darba vadība, statistisko metožu pielietošana, personāla uzraudzība un monitorings. Būtiski mainīta arī standarta struktūra un pārvaldības sistēmas prasības, bet attiecībā uz tehniskajām prasībām izmaiņas nav tik ievērojamas. Jaunais ISO/IEC 17025:2017 standarts ietver visas laboratorijas darbības, arī testēšanu, kalibrēšanu, paraugu ņemšanu. Laboratorijām joprojām jānodrošina personāla kompetence, jākalibrē iekārtas un mērīšanas līdzekļi, jāverificē un jāvalidē metodes, jānovērtē un jāziņo mērījumu nenoteiktība, kur piemērojams. Jaunajā standartā akcents likts uz skaidrākām prasībām par paraugu ņemšanu, metroloģiskās izsekojamības nodrošināšanu, rezultātu kvalitātes nodrošināšanu, atbilstības izvērtēšanu noteiktu specifikāciju prasībām un noteiktām prasībām par rezultātu ziņošanu. Standarts publicēts Starptautiskās Standartizācijas organizācijas (*International Organization of Standardization – ISO*) vietnē iso.org. Minētā standarta ieviešanai pārejas periods ir minēts standartā, un iesaistītās puses ir pārakreditējušās.  |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Kokrūpniecības federācija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tirgus dalībnieki – fiziskas vai juridiskas personas, kas laiž tirgū kokmateriālus vai koka izstrādājumus.Grozījumi Ministru kabineta noteikumos attiecas arī uz:1) fiziskajām un juridiskajām personām, kuras ieguvušas īpašumā vai tiesiskajā valdījumā kokus vai apaļos kokmateriālus vai kuras uzglabā, apstrādā un pārstrādā apaļos kokmateriālus,2) personām, kuras veic darījumus ar kokiem vai apaļajiem kokmateriāliem, nosaka koku un apaļo kokmateriālu apjomu un veic uzskaiti. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskā regulējuma ietekme nemainās. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu ievietota Zemkopības ministrijas tīmekļvietnes www.zm.gov.lv sadaļā „Sabiedriskā apspriešana” 14.07.2020.Atbilstoši Ministru kabineta 2009. gada 25. augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1. apakšpunktam sabiedrībai dota iespēja rakstiski sniegt viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Informācija par noteikumu projektu 2020. gada 14. jūlijā ievietota tīmekļvietnē www.zm.gov.lv un Ministru kabineta tīmekļvietnes sadaļā “Valsts kanceleja” – “Sabiedrības līdzdalība”. Noteikumu projekts bija publiskā apspriešanā līdz 2020. gada 28.jūlijam.Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1. apakšpunktu sabiedrības pārstāvji tika aicināti līdzdarboties, rakstiski sniedzot viedokli par MK noteikumu projektu tā izstrādes stadijā. MK noteikumu projekts divas nedēļas pirms tā izsludināšanas Valsts sekretāru sanāksmē tika publicēts Zemkopības ministrijas tīmekļvietnē. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.Noteikumu projektu izpilde neietekmēs institūcijām pieejamos cilvēkresursus. |
| 3. | Cita informācija | Nav. |

 Zemkopības ministrs K. Gerhards

Skrastiņa 67027647

evelina.skrastina@zm.gov.lv